Insameling vir Dros-slagoffer vorder goed | Maroela Media
Amper R140 000 is reeds danksy skarefinansiering vir die jong slagoffer van die sogenaamde Dros-verkragting ingesamel.
Die sewejarige meisie is na bewering 'n maand gelede deur 'n 20-jarige man in die manstoilette van die Dros-restaurant in Silverton in die ooste van Pretoria verkrag. Die vermeende verkragter het op 3 Oktober vlugtig in die Pretoriase landdroshof verskyn, waar sy borgtogverhoor tot 1 November uitgestel is.
Besorgde Suid-Afrikaners het 'n skarefinansieringsprojek op die aanlyn platform BackaBuddy begin, maar gevra hulle wil anoniem bly. Tot dusver kon hulle R137 581,87 insamel, sê Zane Groenewald, woordvoerder van die platform. "Een van die skenkers het selfs R31 000 bygedra."
"Die gesin probeer nog die skok en liggaamlike en emosionele trauma van die voorval verwerk," sê Muthray. "In dié baie moeilike tyd wil hulle hul dank betuig aan die skeppers van die veldtog, die span van BackaBuddy en die 193 skenkers wat die saak tot dusver ondersteun het deur skenkings en ondersteuningsboodskappe."
BackaBuddy bestuur alle geld wat ingesamel word. Dit sal eindelik direk aan die gesin oorbetaal word of aan praktisyns wat hulle benoem om hulle te help met enige behoeftes wat hulle dalk het.
Du Plooy sê die insameling is steeds aan die gang. "Geld wat ons insamel, sal gebruik word om die meisie haar lewe te help herbou en die gesin help met enige moontlike uitgawes in dié tyd van swaarkry."
Die skeppers van die insameling sê terapie kos 'n fortuin. "Ons weet dit is dus vir baie mense onbekostigbaar. Maar terselfdertyd kan die gesin die geld na goeddunke gebruik. Ons vertrou die gesin sal die beste weet wat hulle moet doen om hul dogter in dié omstandighede te help. Ons sal beslis nie aan hulle voorskryf nie."
Hulle sê hulle wil anoniem bly omdat hulle nie "erkenning" uit die veldtog wil kry nie. "Wat belangrik is, is dat ons saamkom as besorgde Suid-Afrikaners en dié jong slagoffer help."
Lesers wat hul steun aan die sewejarige en haar gesin wil betoon, kan Backabuddy besoek.
Geld kan niks reg maak nie die punt is die sys geskend en dus net die Here wat haar hierdeer kan dra.
Wat van al die ander kinderverkragting slagoffers?
Kan hulle ook gehelp word al haal dit nie die hoofstroom nuus nie?
Wat word van hulle?
Waarom haal dit nie hoofstroom nuus nie? Dit is ewe belangrik.
Jis hoeveel geld wil hulle nog insamel wil hulle die kind nou n miljoener maak. Geld is nie als nie gee die kind liefde sodat sy weer vertroue kan kry in die mensdom maar nee almal wil net geld gee en elke kwaksalwer staan gereed met sy kamstige sielkundige raad om die geld op te slurp.Leer haar van God, liefde en vergifnis dit kan geld nie koop nie en is baie meer kosbaar
Wat van die kinders van die Gruwel huis in springs waaroor MM so aangegaan en ge-raporteer het
Kry eerder 'n sielkundige om tyd te skenk en gee die geld vir ander kinders wat nood operasies moet ondergaan. Ons kan nie vir alles altyd wil geld insamel nie. samel iemand se tyd in en hou die geld vir ander gevalle. ai mense kom ons begin dink voor ons doen